Správa zo zahraničnej pracovnej cesty 
1. Účastníci ZPC:

Seminár: Double-financing: Making better prevention, detektion and correction
Titul, meno a priezvisko:   	
Ing. Katarína Kellenbergerová, riaditeľka sekcie implementácie OPVaV
Mgr. Elena Pristašová, vedúca odboru projektového manažmentu a monitoringu sekcie implementácie OPVaV

Pracovisko:
Sekcia  implementácie OPVaV, ASFEU, Hanulova 5/B, 841 01 Bratislava

2. Zahraničná pracovná cesta:

Štát:                                     	Belgicko
Mesto:                                 	Brusel
Vykonaná v dňoch:             	5. – 7. 12.2010
Prijímajúca organizácia:    	The European Training Centre in Paris 
Účel cesty:                   	účasť na seminári: Double-financing: Making better prevention, detektion and correction (Dvojité financovanie/Prekrývanie sa výdavkov: účinnejšia prevencia, identifikácia a korekcia)

3. Rámcový program pobytu:

05.12.2010	15.00 – 19.15  odchod z Bratislavy, odlet z Viedne do Bruselu, cesta vlakom z letiska do hotela		
06.12.2010    	09:00 – 17:00   	prezentácie a diskusia k jednotlivým témam: právne povinnosti a definície, k prekrývaniu sa výdavkov, rozhodnutia, identifikovanie rizika prekrývania sa výdavkov, riešenia v priebehu celého projektového cyklu, možné riešenia pre programy týkajúce sa výskumu, vývoja a inovácií
07.12.2010	09:00 – 15.00	rizikový manažment, rizikové faktory, miera tolerancie chybovosti, rozdelenie zodpovednosti, výmena skúseností medzi jednotlivými účastníkmi
                        15.30 – 20.15    odchod na letisko, návrat do Bratislavy

4. Stručný priebeh seminára:

Kontrola prekrývania výdavkov v rámci štrukturálnych fondov vyplýva zo Nariadenia Rady (ES) 1083/2006, Systému finančného riadenia ŠF a KF na programové obdobie 2007 – 2013, verzia 6.0 a Systému riadenia ŠF a KF na programové obdobie 2007 – 2013, verzia 4.3.  Mechanizmus identifikácie takéhoto pochybenia a následné postupy na zjednanie nápravy je potrebné  pripraviť včas a dôsledne, aby sa predišlo ďalším možným nezrovnalostiam.  
V rámci seminára bola účastníkmi vypracovaný aj postup rizikovej analýzy pre identifikovanie dvojitého financovania.
Seminár, ktorý sme absolvovali nám preukázal nevyhnutnosť takejto kontroly a načrtol možnosti a spôsoby na čo sa pri riešení tejto problematiky zamerať.   

5. Odporúčané závery:

Vzhľadom na charakter projektov v rámci OPVaV s rovnakými prijímateľmi, podobnými oprávnenými aktivitami a výdavkami, ako aj partnerstvá s rovnakými subjektami, vzniká  pomerne veľké riziko prekrývania sa výdavkov. Vzhľadom na to, že na centrálnej úrovni nie je k dispozícii jednotný postup na kontrolu neprekrývania sa výdavkov, budú na základe informácií získaných na seminári v rámci  implementácie OP VaV navrhnuté nasledujúce opatrenia:
vypracovanie návrhu databázy všetkých projektov s údajmi o prijímateľoch, odborných a riadiacich pracovníkoch, s počtami odpracovaných hodín, aktivitami a pod., s cieľom účinnejšej kontroly neprekrývania sa oprávnených výdavkov v jednotlivých projektoch
zahrnúť do požadovanej dokumentácie k žiadosti o platbu čestné vyhlásenie prijímateľa o tom, že výdavky predložené v rámci predmetnej ŽoP nebudú uplatňované zo žiadnych iných verejných zdrojov
doplniť do rizikovej analýzy aj spracovanie rizikových faktorov týkajúcich sa dvojitého financovania

Z:   SI OPVaV
T:   v priebehu 1. štvrťroka 2011  
                                 
6.   Prehľad prinesenej dokumentácie a miesto jej uloženia

Dokumentácia prinesená zo ZPC je k dispozícii u účastníkov ZPC.

7.   Osobitne vyhodnotený očakávaný prínos ZPC

Osobitným prínosom ZPC je získanie informácií a skúseností z iných krajín EÚ v súvislosti s prekrývaním výdavkov v implementácii pomoci zo štrukturálnych fondov EÚ. Prezentované informácie môžu napomôcť pri príprave a nastavení mechanizmu na jeho sledovanie .

8.    Spôsob zverejnenia výsledkov ZPC, prenos získaných informácií

Výsledky ZPC, resp. táto správa bude zverejnená na internetovej stránke.
Súhlasíme so zverejnením správy na internete

Správu vypracoval: 
Ing. Katarína Kellenbergerová a Mgr. Elena Pristašová

Dátum: 21.12.2010

Správu schválil: 

Ing. Alexandra Drgová, generálna riaditeľka ASFEU